เรื่องร้องเรียน: มีแมวจรมาขี้หน้าบ้านและมาปีนรถสร้างความเสียหาย
การดำเนินการของเจ้าหน้าที่: สำนักงานเขตบางกอกใหญ่ ขอขอบพระคุณท่านที่แจ้งเรื่องร้องเรียนเข้ามา ทางสำนักงานเขต ได้ดำเนินการตรวจสอบแล้ว ขอเรียนแจ้งว่า...  ฝ่ายสิ่งแวดล้อมและสุขาภิบาล ได้ตรวจสอบเมื่อวันที่ 19 กรกฎาคม 2566 เวลา 10.00 น. ณ บริเวณที่ถูกร้องเรียน ซอยอยู่วิทยา แขวงวัดท่าพระ เขตบางกอกใหญ่ กรุงเทพมหานคร ขณะตรวจสอบพบแมวจรจัดไม่มีเจ้าของ จำนวน 3 ตัว มักอาศัยอยู่บริเวณที่ถูกร้องเรียน เบื้องต้นเจ้าหน้าที่ได้แจ้งแนวทางในการแก้ไขปัญหาแมวจรจัดในพื้นที่กรุงเทพมหานคร โดยเน้นการทำหมัน ฉีดวัคซีนป้องกันพิษสุนัขบ้า และนำกลับที่เดิม และได้มีหนังสือประสานสำนักงานสัตวแพทย์สาธารณสุข เพื่อขออนุเคราะห์จับแมวจรจัด ทั้งนี้ จะได้ติดตามผลและแจ้งให้ทราบต่อไป  #รบกวนท่ากดดาวให้แก่เจ้าหน้าที่ เพื่อเป็นขวัญและกำลังใจในการปฏิบัติงานต่อไปค่ะ ขอบคุณค่ะ
ความเห็นของผู้แจ้ง: แจ้งเรื่องแล้วมาไวแต่ขอให้ประสานงานต่อให้ด้วยนะคะ
พื้นที่: แขวงวัดท่าพระ เขตบางกอกใหญ่ กรุงเทพมหานคร